Source: https://www.europarl.europa.eu/doceo/document/A-8-2015-0079_MT.html
Timestamp: 2020-08-04 15:36:55+00:00
Document Index: 1845941

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2013
Proċedura : 2014/2087(DEC)
Ċiklu relatat mad-dokument : A8-0079/2015
189k 108k
dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2013
– wara li kkunsidra l-kontijiet annwali finali taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2013,
– wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2013, flimkien mar-risposti taċ-Ċentru(1),
– wara li kkunsidra r-Regolament ta l-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej(3),
– wara li kkunsidra r-Regolament (KEE) tal-Kunsill Nru 337/75 tal-10 ta' Frar 1975 li jwaqqaf Ċentru Ewropew għall-Iżvilupp ta' Taħriġ Professjonali(5), u b'mod partikolari l-Artikolu 12a tiegħu,
– wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A8-0079/2015),
1. Jagħti l-kwittanza lid-Direttur taċ-Ċentru Ewropew għall-Iżvilupp ta' Taħriġ Vokazzjonali għall-implimentazzjoni tal-baġit taċ-Ċentru għas-sena finanzjarja 2013;
3. Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur taċ-Ċentru Ewropew għall-Iżvilupp ta' Taħriġ Vokazzjonali, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).
dwar l-għeluq tal-kontijiet taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2013
– wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2013, flimkien mar-risposti taċ-Ċentru(8),
– wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Awtorità għall-implimentazzjoni tal-baġit għas-sena finanzjarja 2013 (05304/2015 – C8–0054/2015),
– wara li kkunsidra r-Regolament ta l-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej(10),
– wara li kkunsidra r-Regolament (KEE) tal-Kunsill Nru 337/75 tal-10 ta' Frar 1975 li jwaqqaf Ċentru Ewropew għall-Iżvilupp ta' Taħriġ Professjonali(12), u b'mod partikolari l-Artikolu 12a tiegħu,
2. Japprova l-għeluq tal-kontijiet taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2013;
3. Jagħti istruzzjonijiet lill-President tiegħu biex jgħaddi din id-deċiżjoni lid-Direttur taċ-Ċentru Ewropew għall-Iżvilupp ta' Taħriġ Vokazzjonali, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta' Taħriġ Professjonali għas-sena finanzjarja 2013
– wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2013,
A. billi, skont ir-rapporti finanzjarji tiegħu, il-baġit finali taċ-Ċentru Ewropew għall-Iżvilupp ta' Taħriġ Vokazzjonali ("iċ-Ċentru") għas-sena finanzjarja 2013 kien jammonta għal EUR 17 925 075, li jirrappreżenta tnaqqis ta' 6,72 % meta mqabbel ma' dak għall-2012,
B. billi, skont ir-rapporti finanzjarji tiegħu, il-kontribuzzjoni kumplessiva tal-Unjoni għall-baġit taċ-Ċentru għall-2013 ammontat għal EUR 17 133 900, li tirrappreżenta żieda ta' 1,18 % meta mqabbla ma' dik għall-2012,
C. billi l-Qorti tal-Awdituri ("il-Qorti"), fir-rapport tagħha dwar il-kontijiet annwali taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2013 ("ir-rapport tal-Qorti"), stqarret li kisbet assigurazzjonijiet raġonevoli li l-kontijiet annwali taċ-Ċentru huma affidabbli u li t-tranżazzjonijiet ta' bażi huma legali u regolari,
1. Jinnota, mir-rapport tal-Qorti, li fir-rigward taż-żewġ kummenti li saru fir-rapport 2011 tal-Qorti u mmarkati bħala "Għadhom għaddejjin" fir-rapport 2012 tal-Qorti, ittieħdu azzjonijiet korrettivi u, fir-rapport tal-Qorti, iż-żewġ rakkomandazzjonijiet huma mmarkati bħala "Ikkompletati"; jinnota barra minn hekk li għat-tliet kummenti li saru fir-rapport 2012 tal-Qorti, ittieħdu żewġ azzjonijiet korrettivi b'reazzjoni għall-kummenti tas-sena preċedenti u issa huma mmarkati bħala "Ikkompletati" filwaqt li waħda mmarkata bħala "Mhux applikabbli";
- wara li segwa r-rakkomandazzjoni tal-Qorti biex jiżgura li l-Kumitat ta' Preselezzjoni jiffirma d-dikjarazzjonijiet tal-interessi sabiex jiġu evitati kunflitti ta' interess, il-proċess ta' reklutaġġ għal uffiċjali ta' livell għoli kien ta' suċċess;
- irreveda u adatta l-politika dwar il-kunflitti ta' interess tiegħu; stieden liċ-Ċentru jinforma lill-awtorità tal-kwittanza dwar ir-riżultati tar-reviżjoni ta' politika u dwar l-adattament magħmul għas-sitwazzjoni fiċ-ċentru;
- qed jieħu azzjonijiet rigward il-pubblikazzjoni tal-curricula vitae tal-membri tal-Bord Governattiv u d-dikjarazzjonijiet dwar in-nuqqas ta' kunflitti ta' interess; jinnota bi tħassib li ċ-Ċentru għadu ma rrimedjax kompletament għal din il-kwistjoni, u jistieden liċ-Ċentru biex jimplimenta azzjonijiet korrettivi u jinforma b'mod urġenti lill-awtorità tal-kwittanza dwar ir-riżultati;
- l-informazzjoni dwar l-attivitajiet taċ-Ċentru hija pprovduta l-aktar lill-Kummissjoni, lill-Istati Membri u lis-sħab soċjali, u għaldaqstant l-impatt dirett tiegħu fuq iċ-ċittadini tal-Unjoni huwa limitat fuq terminu qasir; innota, barra minn hekk, li r-rapport annwali taċ-Ċentru huwa disponibbli pubblikament fil-websajt taċ-Ċentru;
- fil-kuntest tal-qafas ta' kooperazzjoni, qed jikkoordina mal-Fondazzjoni Ewropea għat-Taħriġ u l-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol sabiex jiġu massimizzati s-sinerġiji u l-kondiviżjoni tal-għarfien tagħhom;
3. Jinnota li l-isforzi ta' monitoraġġ tal-baġit matul is-sena finanzjarja 2013 irriżultaw f'rata ta' implimentazzjoni tal-baġit ta' 98,95 % u li r-rata ta' eżekuzzjoni tal-approprjazzjonijiet ta' pagament kienet ta' 92,39 %;
4. Jaċċerta miċ-Ċentru li n-nuqqas ta' utilizzazzjoni previst fit-Titolu I, minħabba ffrankar u posponiment ta' reklutaġġ, kopra n-nefqa fit-Titolu II u t-Titolu III, marbuta ma' rekwiżiti għas-servizzi u r-riżultati tanġibbli antiċipati fil-programm ta' ħidma; jirrikonoxxi li wara r-rimarki tal-Qorti fl-2012, ir-riporti tal-approprjazzjonijiet ta' impenn tat-Titolu 2 tnaqqsu taħt il-limitu ta' 20 % għal 17 % fl-2013 meta mqabbla ma' 37 % fl-2012;
5. Jinnota li għas-sena 2013, la l-kampjuni ta' tranżazzjonijiet u lanqas ir-riżultati tal-awditi ma wasslu għal kummenti dwar il-proċeduri ta' akkwist taċ-Ċentru fir-rapport tal-Qorti;
6. Jirrikonoxxi mir-rapport annwali taċ-Ċentru li l-organigramma tiegħu għas-sena 2013 kellha 100 pożizzjoni, li minnhom 51 kienu pożizzjonijiet AD u 49 kienu pożizzjonijiet AST; jieħu nota, barra minn hekk, li kien hemm iktar postijiet temporanji milli permanenti fiż-żewġ gruppi ta' funzjoni;
7. Jinnota li, fi tmiem is-sena, iċ-Ċentru impjega 96 persuna abbażi tal-organigramma u ħarġu żewġ offerti ta' xogħol għall-postijiet vakanti AD; jirrikonoxxi barra minn hekk li żewġ pożizzjonijiet tħallew vakanti sabiex ikunu jistgħu jitnaqqsu fl-2014, bi tweġiba għat-talba tal-Kummissjoni għal tnaqqis ta' 5 % fil-persunal matul is-snin li ġejjin;
8. Jirrikonoxxi miċ-Ċentru li miżuri ġodda ta' verifika ex post u ex ante ġew implimentati biex jirrispondu għat-tħassib espress mill-Qorti fl-2012; jinnota barra minn hekk li miżuri ex post jinkludu kontrolli dettaljati ta' spejjeż tal-persunal għal tliet benefiċjarji magħżula b'mod każwali fuq il-bażi tad-dokumentazzjoni ta' sostenn kollha, inklużi l-iskedi ta' ħin, ir-rendikont tal-paga, il-kalkolu tar-rati ta' kuljum, il-kuntratti, il-fatturi u r-rendikonti tal-bank;
9. Jieħu nota tal-fatt li ċ-Ċentru fl-aħħar żviluppa proċess biex iwettaq monitoraġġ u jirrapporta dwar il-legalità u r-regolarità u attwalment qed jiskjera l-istrateġija tiegħu stess kontra l-frodi;
10. Jinnota li s-Servizz ta' Awditjar Intern tal-Kummissjoni (IAS) wettaq valutazzjoni sħiħa tar-riskju sabiex jiddetermina l-prijoritajiet ta' awditjar għat-tliet snin sussegwenti, li rriżultaw fil-pjan ta' awditjar strateġiku finali li jelenka s-suġġetti tal-awditjar proposti għall-2013-2015; jirrikonoxxi miċ-Ċentru li l-pjan ta' awditjar strateġiku finali ġie approvat mill-Bord Governattiv taċ-Ċentru f'Ġunju 2013;
11. Josserva li tul l-analiżi tar-riskji, l-IAS identifika ċerti proċessi ta' riskju inerenti għoli li ma setgħux jitqiesu li jistgħu jiġu awditjati fl-ambitu tal-pjan ta' awditjar, billi l-kontrolli kienu evalwati bħala assenti jew insuffiċjenti; jirrikonoxxi miċ-Ċentru li l-maniġment tiegħu ressaq pjan ta' azzjoni bil-għan li jindirizza dawk in-nuqqasijiet, li se jkun hemm segwitu għalihom mill-IAS matul l-eżerċizzju approfondit ta' valutazzjoni tar-riskju li jmiss;
12. Jinnota li l-IAS segwa l-implimentazzjoni tar-rakkomandazzjonijiet ta' qabel tiegħu fl-2013 permezz ta' rieżami dokumentarju tal-informazzjoni pprovduta miċ-Ċentru dwar l-istatus ta' rakkomandazzjonijiet importanti ħafna, importanti jew mixtieqa; jirrikonoxxi li ma kien hemm l-ebda rakkomandazzjoni kritika jew importanti ħafna pendenti fil-31 ta' Diċembru 2013;
13. Jilqa' l-miżuri eżemplari meħuda miċ-Ċentru fir-rigward ta' soluzzjonijiet kosteffikaċi u li jiffavorixxu l-ambjent; iħeġġeġ liċ-Ċentru jkompli b'din il-prassi tajba;
14. Jinnota b'dispjaċir li x-xogħol ta' tiswija fuq il-bini taċ-Ċentru qed ikompli jittardja u se jitlesta biss fl-2014;
15. Jenfasizza li l-ħidma taċ-Ċentru hija rilevanti ħafna għall-aġenda politika tal-Unjoni fil-qasam tal-edukazzjoni u t-taħriġ vokazzjonali (ETV) u f'dak tal-ħiliet; jinnota t-tħassib tiegħu dwar il-fatt li jekk ma tinqalibx it-tendenza tad-domanda ekonomika baxxa li qiegħda twassal għal rata għolja ta' qgħad, din id-domanda se trawwem u tkompli żżid in-nuqqas ta' tlaqqigħ tal-ħiliet u l-obsolexxenza tal-ħiliet permezz tal-kwalifiki żejda u l-qgħad; jirrikonoxxi l-kisbiet ewlenin taċ-Ċentru fl-2013 fil-qasam ta' attività tiegħu; barra minn hekk jinnota li ċ-Ċentru qed iwettaq l-ewwel stħarriġ pan-Ewopew tiegħu dwar il-ħiliet (eu-SKILL);
16. Jiġbed l-attenzjoni lejn l-esperjenza pożittiva ta' xi Stati Membri b'sistemi ta' edukazzjoni doppja; madankollu, jinnota li l-edukazzjoni doppja m'għandhiex titqies bħala xi duwa universali għall-qgħad għoli fost iż-żgħażagħ;
17. Ifaħħar liċ-Ċentru dwar l-eżiti tal-evalwazzjoni tal-2013 mill-Kummissjoni, li rrikonoxxietu bħala ċentru ewlieni ta' għarfien espert madwar id-dinja dwar oqfsa u ħiliet għall-kwalifiki u li kellu impatt importanti fuq it-tisħiħ tal-kooperazzjoni bejn il-partijiet ikkonċernati tal-politika tal-ETV fl-Ewropa;
18. Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta' natura orizzontali, għar-riżoluzzjoni tiegħu ta' ... 2015(15) dwar il-prestazzjoni, il-ġestjoni finanzjarja u l-kontroll tal-aġenziji.
dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta' Taħriġ Vokazzjonali għas-sena finanzjarja 2013
1 Jesprimi s-sodisfazzjon tiegħu li l-Qorti tal-Awdituri ddikjarat li t-tranżazzjonijiet li fuqhom huma bbażati l-kontijiet annwali taċ-Ċentru għas-sena finanzjarja 2013 kienu skont il-liġi u regolari u li l-pożizzjoni finanzjarja tiegħu sal-31 ta' Diċembru 2013 hija rappreżentata b'mod ġust;
2. Jilqa' t-tlestija tal-azzjonijiet korrettivi miċ-Ċentru b'reazzjoni għall-kummenti tal-Qorti fis-sena preċedenti, kif ukoll għar-rakkomandazzjonijiet mill-Parlament;
3. Jenfasizza li l-ħidma taċ-Ċentru hija rilevanti ħafna għall-aġenda politika tal-Unjoni fil-qasam tal-edukazzjoni u t-taħriġ vokazzjonali (ETV) u f'dak tal-ħiliet; jinnota t-tħassib tiegħu dwar il-fatt li jekk ma tinqalibx it-tendenza tad-domanda ekonomika baxxa li qiegħda twassal għal rata għolja ta' qgħad, din se trawwem u tkompli żżid in-nuqqas ta' tlaqqigħ tal-ħiliet u l-obsolexxenza tal-ħiliet permezz tal-kwalifiki żejda u l-qgħad; jirrikonoxxi l-kisbiet ewlenin taċ-Ċentru fl-2013 fil-qasam ta' attività tiegħu; barra minn hekk jinnota li ċ-Ċentru qed iwettaq l-ewwel stħarriġ pan-Ewopew tiegħu dwar il-ħiliet (eu-SKILL);
4. Jiġbed l-attenzjoni dwarl-esperjenza pożittiva ta' xi pajjiżi bis-sistemi ta' edukazzjoni doppja; madankollu, jinnota li l-edukazzjoni doppja m'għandhiex titqies bħala xi duwa universali għall-qgħad għoli fost iż-żgħażagħ;
5. Jilqa' r-rata ta' implimentazzjoni tal-baġit li baqgħet għolja (99,71 %); japprezza li r-riport tal-approprjazzjonijiet ta' impenn tat-Titolu II (17 % fl-2013) tnaqqas taħt is-soll ta' 20 %, b'paragun mas-37 % fl-2012;
6. Jinnota b'dispjaċir li x-xogħol ta' tiswija fuq il-bini taċ-Ċentru qed ikompli jittardja u se jitlesta biss fl-2014;
7. Ifaħħar liċ-Ċentru dwar l-eżiti tal-evalwazzjoni tal-2013 mill-Kummissjoni, li rrikonoxxietu bħala ċentru ewlieni ta' għarfien espert madwar id-dinja dwar oqfsa u ħiliet għall-kwalifiki u li kellu impatt importanti fuq it-tisħiħ tal-kooperazzjoni bejn il-partijiet ikkonċernati tal-politika tal-ETV fl-Ewropa.
ĠU C 442, 10.12.2014, p. 42.
Ġ L 39, 13.2.1975, p. 1.
Testi adottati ta' din id-data, P8_TA-PROV(2015)0000